da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en da da de da da da en da da da da da da da da da da da zh da zh da zh da zh da zh da zh da zh da zh da zh da da sv da en da da sv da da fr en da de da da de fr da de nl da da da en da da da da da fr ceb en nl ceb fr de da da
Boliggalleri: Herskabslejlighed med skæve vinkler | ISABELLAS
Boliggalleri: Herskabslejlighed med skæve vinkler og farverige rejsefund
af Mette Kirstine Brinch 30.01.2019
Stylist: Mette Helena Rasmussen. Foto: Tia Borgsmidt.
Rejsefund og gamle reklameskilte bløder op på de elegante klassiske rammer i Nete og Ibs herskabslejlighed og skaber en afslappet stemning. Kom med indenfor i parrets smukke hjem her!
Da Nete Friis Borup og Ib Borup flyttede fra deres villa med have tæt på skov og vand til en lejlighed i byen, kunne de med det samme se, at de var nødt til at ændre indretningsstil. Lejligheden er i herskabelig stil med fin stuk, højt til loftet og rustikke gulvplanker og ligger i en ejendom fra 1895, så der skulle nogle moderne møbler til, for at stilen ikke blev for højtidelig.
Flere fine boligreportager: Genbrugsjægere med sans for klassisk design
Både Nete og Ib går op i indretning. Ofte finder Ib de større ting som møbler og lamper, mens Nete især er god til at finde små ting.
– Jeg elsker at samle på ting fra livet. Fra rejser, vi har været på, fra loppemarkeder i Sverige og fra tidligere produktioner på jobbet. Vi har efterhånden fået samlet mange gamle reklameskilte sammen. Som grafikere er vi nok begge en smule arbejdsskadede. Vi ser reklamerne som vores kunstart, da de tilføjer historier og minder til vores hjem, fortæller hun.
– Men selv om vi er samlere, er vi også gode til at finde en fornuftig balance, og vi skiller os også af med mange ting, siger Nete, der primært vælger naturfarver, så stilen forbliver enkel. Men der må gerne snige sig lidt farveklatter ind hist og pist. Lidt grønt og blåt og så noget gult – altid noget gult, slår Nete samtidigt fast.
Se også: 5 hårdføre radiatorplanter der pynter i ethvert hjem
4 tips - sådan får du Nete og Ibs stil:
Vælg lyse, neutrale farver på de store flader og sæt detaljer fulde af farver til, f.eks. grafiske billeder, puder og tæpper.
Indret med ting, som har en historie. Det kan være souvenirs fra rejser, fotografier, arvestykker og gaver.
Stil bøgerne i reolen, så nogle af dem ligger og andre står, det giver liv på hylderne. Drop farveorden – det reducerer bøgerne til en udstilling.
Indret med gamle reklameskilte og bogstaver som et sjovt indslag til boligen. Find dem brugt på Dba.dk og på web-auktioner.
Kom med indenfor i den hyggelige herskabslejlighed i galleriet:
De fleste gamle lejligheder har små smalle køkkener, så det store åbne køkken midt i lejligheden var en af de ting, som Ib og Nete forelskede sig i. Det er blevet hjemmets hjerte, hvor de elsker at opholde sig. Den lille køkken-ø bruges som ekstra spiseplads, når det skal gå stærkt. Køkkenet er fra Kvänum.
Nete er meget glad for at indrette med grønne planter. Hun mixer sukkulenter, orkidéer og andre grønne planter i forskellige patinerede potter som her på det gamle rullebord med net i siderne. Bordet har hun fået af en kollega, og Nordal fører lignende.
Der er blevet plads til et kontor i en af de tre stuer. Bordet er antikt og fundet i Sverige. Den store reklameplakat er gammel.
Spisebordet er bygget ud af rustikke gamle indiske jernbanesveller, og de blanke lamper er fra Kartell. Gulvtæppets farver giver lidt varme til rummet. Det er fundet på auktion.
I en oversize-sættekasse, som parret selv har lavet, har Nete stillet sin samling af hyggelige gamle dåser.
Selv den mindste altan kan indrettes til hyggeligt uderum. Parret elsker at sidde på deres lille balkon og følge med i det travle byliv.
Saml dine planter ét sted, så du får et dejligt frodigt hjørne. Samtidigt er det også nemmere at huske at vande dem alle, når de står placeret sammen.
Soveværelset er indrettet let og enkelt med hvide, grå og beige nuancer. Gulvet er malet lysegråt, hvilket giver en sommerlig stemning til rummet. Hesten er et loppefund, og sengetæppet er fra Fabric Copenhagen.
Den store indbyggede reol i stuen rummer både bøger og samlingen af keramik i turkise nuancer fra bl.a. Eslau.
Årets nye boligtendenser: Sådan skal du indrette dit hjem i 2019
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik